હાલ નેટની ફેશન થોડી ઓછી થઇ ગઇ છે પરંતુ નેટ ખૂબ લાઇટવેઇટ અને યુઝફુલ મટીરીયલ છે. નેટ દેખાવમાં સુંદર તો લાગે જ છે સાથે-સાથે તેનો અલગ-અલગ રીતે ઉપયોગ પણ થઇ શકે છે. ટ્રેડિશનલ વેરમાં જો તમારે સાડી જ પહેરવી હોય તો તમે એને ચણીયાચોળીની જેમ પણ પહેરી શકો છો. જેથી કંઇક નવુ પણ લાગશે અને સુંદર પણ લાગશે. આ સાથે રેડીમેડ પ્લીટ્સ અને પાલવ વાળી સાડીઓ પણ એક સારો ઓપ્શન છે. કપડાના સિલેક્શન વખતે રંગનું સ્થાન મહત્વનું રાખો. કારણ કે તહેવારમાં જ રંગોવાળા કપડા પહેરવાનું થાય છે. જેટલા બ્રાઇટ કપડા પહેરશો એટલો જ ફેસ્ટિવ ટચ મળશે અને તહેવાર મનાવવાની એટલી જ મજા આવશે.